Japanese cosmetic teeth in Hackettstown 07840
snap on teeth in Dearborn 48124
laser teeth whitening cost AZ
dental lumineers Clarks Summit
veneers teeth cost Oregon Halfprys-hartjie of vonkprop vir jou Valentyn? | Netwerk24
Deur Blouwillem 17 Februarie 2020 05:00
En my ou maat, as jy vir Bieksie Trieksie net ’n aalwynblom uit jou eie tuin (of erger nog, jou buurman se tuin) gegee het, is ’n jaar se hondehok-hardepad jou voorland, so waar as wat padda ’n pienk manel dra.
En onthou, daai ou flou storietjie van “elke dag is Valentynsdag” gaan nie lekker af by ons mooi, sagte mensies nie. Die een positiewe ding is die halfprys-hartjiesjokolade wat jy vanoggend kan gaan koop, maar of dit jou uit die diep waters gaan red, sal seker afhang van hoe lief sy vir halfprys-sjokolade is.
O ja, en as jy vir haar ’n “spark plug” gegee het met ’n kaartjie wat lees “Jy sit die vonk in my lewe”, moet jy solank uitkyk vir ’n goeie prokureur.
Dik Daan sê hy wonder of daai Valentynsdag-prokureur van die Oos-Rand nog in besigheid is. Dis nou die ou wat vroeg Februarie vir omtrent so 800 manne daar in Boksburg, Brakpan en Benoni se wêreld Valentynsdag-kaartjies in die posbus by die huis laat gooi. Hartjie-my-liefie-kaartjies lekker geweek in goedkoop lekkerruikgoeterjies met die gevleuelde woordjies: “My liefste Woepsie Wapsie Teddiebeer, dankie vir al die goeie tye!” van: “Jy weet wie.” Seker nie ’n verrassing dat hy vir baie jare die besigste en suksesvolste egskeidingsprokureur in Grouteng was nie.
Ja, en dan die poerlement, Sona (ook genoem die straatrede) en die EFF se kaperjolle. Terwyl ons Donderdagaand oopbek die rooi oorpakke se honderdste “tantrum” sit en kyk, sê neef Bartel die mees frustrerende ding vir ’n vroue-poerlementslid van die EFF met ’n sin vir die estetiese en liefde vir mooi kleertjies moet wees om daar, midde-in al die Durban July-modes en swier, met ’n rooi “overall” te moet sit terwyl almal vir jou lag.
“G’n wonder hulle is so gefrustreerd nie,” sê hy. “Ja, manne,” sug Dik Daan. “Kan jy jou indink wat die Groot Krokodil sou aangevang het as ’n spul hansworse sy toespraak met ’n uur vertraag het? Maar soos die spreekwoord sê, wat jy saai, sal jy maai.”
Met onse president wat so katvoet deur die landmyne van sy opponente moet loop, dink ek die afgelope week baie aan daai treurige voorbladfoto van die bobbejaanmannetjie wat daar bo in die boom sit met die leeuwelpie wat hy gaan steel het.
Sona om onnodige parallelle te trek, het iemand dalk nuwe inligting oor die lot van dié twee?
Ja, my kroon, want u sit in die onbenydenswaardige situasie dat u vinnig sal moet besluit of u die figuurlike welpie in u huis self moet grootmaak totdat hy u dalk opvreet of hom liewers stert tussen die bene vir sy mammie moet gaan teruggee. Nie een ’n aangename vooruitsig nie, maar die probleem sal nie weggaan nie en soos Eksdom s’n net Sona ’n oplossing meer maanhare kry.
Meer oor: Blouwillem | Valentynsdag | Sona | Liefde | Prokureur